Järgmises tabelis on antud ülevaade aastatel 2021–2027 mitmeaastase finantsraamistiku maksete assigneeringute ülemmäära ja maksete assigneeringute puhul kehtestatud omavahendite piirmäära vahele jäävast varust (väljendatuna protsendina kogurahvatulust, mis praegu on 1,20 %). Teavitamise eesmärgil on tabelis esitatud ka varu, mis põhineb uuel ettepanekul omavahendite ülemmäära kohta, milleks on 1,40 % kogurahvatulust.

2.2.Rubriigi 3 vaheülemmäära kohandus

Rubriigi 3 turuga seotud kulude ja otsetoetuste (ühise põllumajanduspoliitika ehk ÜPP esimene sammas) vaheülemmäära kohandatakse aastatel 2021–2027 vastavalt mitmeaastase finantsraamistiku määruse artikli 2 lõikele 1 pärast asjaomases õigusaktis sätestatud ümberpaigutamisi ÜPP esimese ja teise samba vahel. Tervikuna jääb rubriigi 3 kulukohustuste assigneeringute ülemmäär samaks.

Esimest korda kohandatakse rubriigi 3 vaheülemmäära mitmeaastase finantsraamistiku 2021. aasta tehnilise kohandusega.

Tähtajad, mil liikmesriigid pidid komisjoni teavitama, olid 31. detsember 2019 ja 8. veebruar 2020. Tulemused on esitatud komisjoni 1. aprilli 2020. aasta delegeeritud määruses (EL) 2020/756. COVID-19 kriisi silmas pidades muudeti kõnealust delegeeritud määrust omakorda komisjoni 10. juuli 2020. aasta delegeeritud määrusega (EL) 2020/1314.

Rubriigi 3 vaheülemmäära kohandus on väljendatud jooksevhindades ja tuleb ümber arvutada 2018. aasta hindadesse, et teha tehniline kohandus 2018. aasta hindades esitatud mitmeaastase finantsraamistiku tabelis. Selleks arvutatakse netosaldo kõigepealt ümber 2018. aasta hindadesse, kasutades kindlaksmääratud 2 % deflaatorit. Seejärel netosaldo ümardatakse, et leida kohandatud vaheülemmäär, sest mitmeaastases finantsraamistikus on ülemmäärad esitatud miljonites eurodes. Ainult ümardamise teel on võimalik tagada, et mitmeaastase finantsraamistiku vaheülemmäär on alati suurem kui EAGFi kuludeks eraldatav netosaldo. Tekkiv väike erinevus ei osuta varude olemasolule, vaid tuleneb üksnes ümardamisest. Iga-aastases eelarves kasutab komisjon EAGFi kuludeks eraldatava netosaldo täpset summat.

Järgmises tabelis on antud ülevaade ühise põllumajanduspoliitika kahe samba vaheliste ümberpaigutuste netotulemusest (miljonites eurodes) ja nende mõjust rubriigi 3 vaheülemmäärale.

3.Erivahendid

Lisaks 2021.–2027. aasta mitmeaastase finantsraamistiku kulude ülemmääradele on olemas ka mitu erivahendit. Nende vahendite eesmärk on tagada kiire reageerimine erakorraliste ja ettenägematute sündmuste korral ning võimaldada teatavates piirides paindlikkust kokkulepitud kulude ülemmäärade ületamisel.

3.1.Temaatilised erivahendid

3.1.1.Globaliseerumisega Kohanemise Euroopa Fond

Mitmeaastase finantsraamistiku määruse artikli 8 kohaselt on Globaliseerumisega Kohanemise Euroopa Fondi jaoks ette nähtud kuni 186 miljonit eurot aastas 2018. aasta hindades ehk 2021. aastal kuni 197,4 miljonit eurot jooksevhindades (1 467,4 miljonit eurot jooksevhindades kogu ajavahemiku jooksul). Eelmisel aastal kasutamata jäänud summasid ei ole võimalik üle kanda.

3.1.2.Solidaarsus- ja hädaabireserv

Mitmeaastase finantsraamistiku määruse artikli 9 kohaselt on solidaarsus- ja hädaabireserviks ette nähtud kuni 1 200 miljonit eurot aastas 2018. aasta hindades ehk 2021. aastal kuni 1 273,4 miljonit eurot jooksevhindades (9 467,2 miljonit eurot jooksevhindades kogu ajavahemiku jooksul). Eelmisel aastal kasutamata summa saab üle kanda järgmisse aastasse.

Käesoleva teatise avaldamise ajal on Euroopa Liidu Solidaarsusfondi kasutamata vahendite summa 47 981 598 eurot, mis kantakse 2020. aastast üle 2021. aastasse.

3.1.3.Brexitiga kohanemise reserv

Mitmeaastase finantsraamistiku määruse artikli 10 kohaselt on Brexitiga kohanemise reserviks ajavahemikul 2021–2027 ette nähtud kokku 5 000 miljonit eurot 2018. aasta hindades. Vastav summa kantakse eelarvesse määratlemata otstarbega assigneeringutena.

3.2.Mittetemaatilised erivahendid

3.2.1.Ühtne varuinstrument